# โรงเรียนนานาชาติเทศบาลนครนครศรีธรรมราช
โรงเรียนนานาชาติเทศบาลนครนครศรีธรรมราช (ตัวย่อ: NICS) เป็นโรงเรียนนานาชาติ สังกัดสำนักการศึกษา เทศบาลนครนครศรีธรรมราช กรมส่งเสริมการปกครองท้องถิ่น กระทรวงมหาดไทย โดยเป็นโรงเรียนนานาชาติในสังกัดองค์กรปกครองส่วนท้องถิ่นแห่งแรกของประเทศไทย

ประวัติ
โรงเรียนนานาชาติเทศบาลนครนครศรีธรรมราช (ตัวย่อ: NICS) สังกัดสำนักการศึกษา เทศบาลนครนครศรีธรรมราช กรมส่งเสริมการปกครองท้องถิ่น กระทรวงมหาดไทย จัดตั้งขึ้นเมื่อวันที่ 22 กุมภาพันธ์ พ.ศ. 2553 โดยเป็นโรงเรียนนานาชาติตามหลักสูตรของสมาคมโรงเรียนนานาชาติสหรัฐอเมริกา (American International Curriculum) และได้เปิดทำการสอน เมื่อวันที่ 1 สิงหาคม พ.ศ. 2553 ซึ่งเปิดสอนชั้นมัธยมศึกษาปีที่ 1-6 (Grade 7-12)

ต่อมาเมื่อปี พ.ศ. 2556 เทศบาลนครนครศรีธรรมราช ได้ย้าย สถาบันภาษาอังกฤษ โรงเรียนเทศบาลวัดเสมาเมือง (ตัวย่อ: EP.T.SM.) ซึ่งเปิดสอนชั้นประถมศึกษาปีที่ 1-6 (Grade 1-6) มารวมกับ โรงเรียนนานาชาติเทศบาลนครนครศรีธรรมราช (ตัวย่อ: NICS) ซึ่งเปิดสอนชั้นมัธยมศึกษาปีที่ 1-6 (Grade 7-12) ทำให้โรงเรียนนานาชาติเทศบาลนครนครศรีธรรมราช มีการเปิดสอนตั้งแต่ชั้นประถมศึกษาปีที่ 1 - มัธยมศึกษาปีที่ 6 (Grade 1-12) 

ต่อมาเมื่อปี พ.ศ. 2557 เทศบาลนครนครศรีธรรมราช ได้ยุบเลิกชั้นมัธยมศึกษาปีที่ 1-6 (Grade 7-12) ตามหลักสูตรของสมาคมโรงเรียนนานาชาติสหรัฐอเมริกา (American International Curriculum) และเมื่อปี พ.ศ. 2567 เทศบาลนครนครศรีธรรมราช ได้ขยายชั้นมัธยมศึกษาปีที่ 1-3 (Grade 7-9) ตามหลักสูตรภาษาอังกฤษ (English Program)

ข้อมูลทั่วไป
 สัญลักษณ์โรงเรียน : อักษรย่อ NICS อยู่ในวงรี หมายถึง นักเรียนมีความรู้และคุณธรรม พร้อมที่จะเป็นประชากรของโลกในอนาคต
 สีประจำโรงเรียน :  สีเขียว  สีเหลือง
 คำขวัญโรงเรียน : เด็กดีมีคุณธรรม เลิศล้ำวิชาการ เชี่ยวชาญภาษา นำพาชุมชนเข้มแข็ง
 ปรัชญาโรงเรียน : มุ่งสู่สากล บนพื้นฐานความเป็นไทย
 อัตลักษณ์โรงเรียน : วิชาการเด่น  เน้นภาษา
 เอกลักษณ์โรงเรียน : แต่งกายดี ภาษาเด่น
 ต้นไม้ประจำโรงเรียน : ต้นแผ่บารมี (หูกระจง)

หลักสูตร
โรงเรียนนานาชาติเทศบาลนครนครศรีธรรมราช ได้แบ่งการจัดการเรียนการสอน 2 ระดับ คือ
 ระดับชั้นประถมศึกษา
 โครงการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (English Program : EP) ระดับชั้นละ 4 ห้อง ห้องละ 30 คน (120 คน)
 โครงการเพชรต้นกล้านานานาชาติ (30 คน)
 โครงการพัฒนาผู้เรียนสู่ความเป็นเลิศ (100 คน)
 ระดับชั้นมัธยมศึกษาตอนต้น
 โครงการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (English Program : EP) ระดับชั้นละ 2 ห้อง ห้องละ 30 คน (60 คน)
 โครงการเพชรต้นกล้านานานาชาติ (20 คน)
 โครงการพัฒนาผู้เรียนสู่ความเป็นเลิศ (50 คน)

 ทำเนียบผู้บริหาร  
โรงเรียนนานาชาติเทศบาลนครนครศรีธรรมราช มีผู้บริหารจำนวน 6 ท่าน ดังนี้

 ลำดับที่  รายนาม  ตำแหน่ง เริ่มวาระ สิ้นสุดวาระ 1  นางราตรีเพ็ญ คงผอม  ผู้อำนวยการ  พ.ศ. 2553  พ.ศ. 2554 2  นายเกรียงไกร วุฒิมานพ  ผู้อำนวยการ  พ.ศ. 2554  พ.ศ. 2554    นางราตรีเพ็ญ คงผอม  ผู้อำนวยการ  พ.ศ. 2554  พ.ศ. 2555 3  นางนิตยา ทองนุ่น  ผู้อำนวยการ  พ.ศ. 2555  พ.ศ. 2555 4  นายไตรวัฒน์ ตรีสัตยพันธุ์  ผู้อำนวยการ  พ.ศ. 2555  พ.ศ. 2556    นายเกรียงไกร วุฒิมานพ  ผู้อำนวยการ  พ.ศ. 2556  พ.ศ. 2561   นายไตรวัฒน์ ตรีสัตยพันธุ์  ผู้อำนวยการ  พ.ศ. 2561  พ.ศ. 2561 5  นางสาวประภาศรี คำนวณจิต  ผู้อำนวยการ  พ.ศ. 2561  พ.ศ. 2562    นายเกรียงไกร วุฒิมานพ  ผู้อำนวยการ  พ.ศ. 2562  พ.ศ. 2562 6  นางเปรมฤดี พลเกษตร  ผู้อำนวยการ  พ.ศ. 2562  พ.ศ. 2563   นายไตรวัฒน์ ตรีสัตยพันธุ์  ผู้อำนวยการ  พ.ศ. 2563  พ.ศ. 2563 7  นายสุชาติ เอียดวงศ์  ผู้อำนวยการ  พ.ศ. 2563  พ.ศ. 2565 8  นายวิชาญ มากอยู่  ผู้อำนวยการ  พ.ศ. 2565  พ.ศ. 2566   นายไตรวัฒน์ ตรีสัตยพันธุ์  ผู้อำนวยการ  พ.ศ. 2566  ปัจจุบัน

อาคารและสถานที่
โรงเรียนนานาชาติเทศบาลนครนครศรีธรรมราช ประกอบด้วยอาคารเรียนทั้งหมด 4 อาคาร คือ
อาคาร 1 นิวตัน (Newton) สร้างเมื่อ พ.ศ. 2553 เป็นอาคารบริหาร 
อาคาร 2 ไอน์สไตน์ (Einstein) สร้างเมื่อ พ.ศ. 2553 เป็นอาคารเรียน
อาคาร 3 ดาร์วิน (Darwin) สร้างเมื่อ พ.ศ. 2553 เป็นอาคารหอพักนักเรียน
อาคาร 4 ไมเคิล จอร์แดน (M.Jordan) สร้างเมื่อ พ.ศ. 2553 เป็นโรงยิม
อาคาร 5 กาลิเลโอ (Galileo) สร้างเมื่อ พ.ศ. 2561 เป็นโรงยิม

 แหล่งข้อมูลอื่น 
 โรงเรียนนานาชาติเทศบาลนครนครศรีธรรมราช (Nakhon International City School) 
 รายงานการประเมินตนเองโรงเรียนนานาชาติเทศบาลนครนครศรีธรรมราช ปีการศึกษา 2557